Aedmaasikas kasvab kõige paremini täisvalguses või poolvarjus. Taimed ei talu seisavat vett. Suviste kõrgete õhutemperatuuride suhtes pole taimed eriti nõudlikud, mistõttu saab aedmaasikaid kasvatada ka Soomes, Kanadas, Venemaa põhjaosas ja muudes põhjaregioonides. Aedmaasika taimed ei talu talvel väga madalaid negatiivseid õhutemperatuure, külmakahjustusi saavad nad lumevaesetel talvedel, kui õhutemperatuurid langevad alla -8 °C. Paksem lumekiht (üle 20 cm) aitab taimi talvekülmade eest kaitsta. Õisi võivad kahjustada kevadised hiliskülmad, kui õhutemperatuur langeb alla -1 °C.[4]